Ukusokolola 10 | Baibolo pa Intaneti | Amalembo ya Calo Cipya
10 Kabili namwene malaika+ umbi uwa maka aleika mu muulu, naikubanya ne kumbi,+ no mukolamfula wali pa mutwe wakwe, ne cinso cakwe calebengeshima kwati kasuba,+ na makasa+ yakwe yali nge nceshi sha mulilo, 2 kabili ali na kalibuuku akafunguluka mu minwe yakwe. Kabili anyantile ulukasa lwakwe ulwa ku kulyo pali bemba, no lwa ku kuso pa mulundu,+ 3 kabili abilikishe ishiwi ilikalamba nga filya inkalamo+ ibuluma. Kabili ilyo abilikishe, ukubulukuta cinelubali (7) kwalandile amashiwi.+ 4 Nomba ilyo ukubulukuta cinelubali (7) kwalandile, napene nembe; lelo naumfwile ishiwi mu muulu+ lileti: “Sunga mu nkama ifilandile+ ukubulukuta cinelubali, kabili wifilemba iyo.” 5 Kabili malaika uo namwene naiminina pali bemba na pa mulundu aimishe ukuboko kwakwe ukwa ku kulyo,+ 6 no kulapa Uwaikala+ umuyayaya,+ uwapangile umuulu ne fyabamo ne sonde+ ne fyabapo na bemba ne fyabamo,+ ati: “Takwakabe ukushingashinga+ na kabili; 7 lelo mu nshiku sha kulisha kwa kwa malaika+ uwalenga cinelubali (7), ilyo alaswa alishe ipenga+ lyakwe, e lyo ikafikilishiwa inkama ya kwa Lesa+ ukulingana ne mbila nsuma iyo abilile ku basha bakwe bakasesema.”+ 8 Ne shiwi+ ilyo nacumfwa ukufuma mu muulu lyanjeba na kabili aliti: “Kabiye, kabuule akalibuuku akafunguluka akali mu minwe ya kwa malaika uwiminine pali bemba na pa mulundu.”+ 9 Awe naile kuli malaika no kumweba ukuti ampeele akalibuuku. Na o atile kuli ine: “Buula, no kukalya,+ na ko kalalenga mu nda yobe ukulula, lelo mu kanwa kobe kalalowa ngo buci.” 10 Na ine nabuulile akalibuuku mu minwe ya kwa malaika, nakalya no kukalya,+ na mu kanwa kandi kalilowele ngo buci;+ lelo ilyo nakaminine, mu nda yandi mwalilulile. 11 Kabili banjebele abati: “Ukaseseme na kabili pa bantu na bantu na pa nko na pa ba ndimi na pa shamfumu ishingi.”+